CELEX: 32015R2294
Language: bg
Date: 2015-12-09 00:00:00
Title: Регламент (ЕС) 2015/2294 на Комисията от 9 декември 2015 година за изменение на Регламент (ЕО) № 1831/2003 на Европейския парламент и на Съвета във връзка със създаването на нова функционална група фуражни добавки (Текст от значение за ЕИП)

10.12.2015   
            
            
               BG
            
            
               Официален вестник на Европейския съюз
            
            
               L 324/3
            
         РЕГЛАМЕНТ (ЕС) 2015/2294 НА КОМИСИЯТА
   от 9 декември 2015 година
   за изменение на Регламент (ЕО) № 1831/2003 на Европейския парламент и на Съвета във връзка със създаването на нова функционална група фуражни добавки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 6, параграф 3 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разпределяне на фуражните добавки в категории и по-подробно — въз основа на техните функции и свойства — на функционални групи в рамките на съответните категории.
            
         
               (2)
            
            
               Благодарение на научно-техническия напредък някои фуражни добавки могат да подобрят хигиенните условия при фуражите, по-специално чрез намаляване на специфичното микробиологично замърсяване, като по този начин се ограничават евентуалните неблагоприятни последици за здравето на животните, предизвикани от микроорганизми.
            
         
               (3)
            
            
               Успоредно с прилагането на хигиенните изисквания и на добрите практики по цялата фуражна верига в определени случаи може да се наложи операторите да използват подобрители на хигиенните условия, за да се подобри качеството на фуражите, които се използват за храненето на животните, като по този начин ще се осигурят допълнителни гаранции за защитата на здравето на животните и общественото здраве. Тъй като тези фуражни добавки не могат да бъдат включени в нито една от функционалните групи, предвидени в Регламент (ЕО) № 1831/2003, в категорията „технологични добавки“ е необходимо да се добави нова функционална група.
            
         
               (4)
            
            
               Поради това Регламент (ЕО) № 1831/2003 следва да бъде съответно изменен.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   В точка 1 от приложение I към Регламент (ЕО) № 1831/2003 се добавя следната буква н):
   
      „н)   подобрители на хигиенните условия: вещества или — когато е приложимо — микроорганизми, които имат благоприятен ефект върху хигиенните характеристики на фуража чрез намаляване на специфично микробиологично замърсяване.“
   
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 9 декември 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 268, 18.10.2003 г., стр. 29.